Octave Mirbeau

**Oktav Mirbo** () (Trevier, 1848 - Pariz, 1917) je francuski romanopisac i angažovan intelektualac.

## Biografija
Posle dugogodišnjeg „prostituisanja“ svoga pera i pisanja za novac u tuđe ime, Mirbo je doživeo uspeh prvim romanom koji je potpisao svojim imenom, *Golgota* (*Le Calvaire*, 1886). Zatim je objavio *Opata Žila* (*L'Abbé Jules*, 1888), prvi francuski roman u kome se oseća uticaj Dostojevskog i *Sebastijena Roka* (*Sébastien Roch*, 1890), uzbudljivu pripovest o silovanju jednog maloletnika od strane katoličkog sveštenika. Njegova dva najčuvenija romana su *Vrt mučenja* (*Le Jardin des supplices*, 1899), u kome pokazuje “zakon ubistva” koji upravlja ljudskim društvima i *[[Le Journal d'une femme de chambre|Dnevnik jedne sobarice]]* (*Le Journal d'une femme de chambre*, 1900), oštru satiru uperenu protiv francuskog društva iz “Belle Époque”, roman prema kome su Žan Renoar (1946) i Luis Bunjuel (1964) snimili film. U svoja dva poslednja romana, *Registarska tablica 628-E8* (*La 628-E8*, 1907), u kome je reč o putovanju automobilom kroz Belgiju, Holandiju i Nemačku i *Dingo* (1913), čiji je junak njegov sopstveni pas, Mirbo odbacuje poetiku realističkog romana XIX veka. 
 
U pozorištu, Mirbo je doživeo veličanstveni uspeh zahvaljujući svojoj velikoj komediji naravi i karaktera, *[[Posao je posao]]* (*Les affaires sont les affaires*, 1903), u kojoj se pojavljuje novi tip poslovnog čoveka, Izidor Leša. Prikazano je i šest Mirboovih neobično modernih jednočinki pod naslovom *[[Farse i moraliteti]]* (*Farces et moralités*). 
 
Angažovani intelektualac anarhističke inspiracije, Mirbo je bio strastveni branitelj kapetana Alfreda Drajfusa i žestoko je kritikovao političke institucije građanskog društva i kapitalističku ekonomiju. Čitavo delo ovog velikog demistifikatora ima za cilj da otvori oči svojim čitaocima i da ih natera da “pogledaju Meduzu u lice”. 
 
Umetnički kritičar obdaren velikom lucidnošću i dobrim ukusom, Mirbo je branio Kloda Monea, Kamija Pisaroa, Vinsenta van Goga i Ogista Rodena i učinio je poznatim Van Goga, Kamij Klodel i Aristida Majola. Njegovi članci objavljeni su, u dva toma, pod naslovom *Estetičke bitke* (*Combats esthétiques*, 1993).

## Djela
* *Lettres de ma chaumière* (1885).
* *Le Calvaire* (1886) (*Kalvarija*).
* *L'Abbé Jules* (1888) (*Opata Žila*).
* *Sébastien Roch* (1890) (*Sebastijena Roka* ).
* *Contes de la chaumière* (1894)
* *Les Mauvais bergers* (1897).
* *Le Jardin des supplices* (1899) (*Vrt mučenja*). 
* *Le Journal d'une femme de chambre* (1900) (*[[Le Journal d'une femme de chambre|Dnevnik jedne sobarice]]*).
* *Les 21 jours d'un neurasthénique* (1901) (*Dvadeset i jedan dan jednog neurastenika*).
* *Les affaires sont les affaires* (1903) (*[[Posao je posao]]*).
* *Farces et moralités* (*[[Farse i moraliteti]]*) (1904).
* *La 628-E8* (1907) (*628-E8*).
* *Le Foyer* (1908).
* *Dingo* (1913).
* *Les Mémoires de mon ami* (1920).
* *Un gentilhomme* (1920). 
* *Dans le ciel* (1989).
* *Contes cruels* (1990) 
* *L'Affaire Dreyfus* (1991).
* *Lettres de l'Inde* (1991).
* *Combats esthétiques* (1993).
* *Combats littéraires* (2006).
* *Correspondance générale* (I, 2003- II, 2005 - III, 2009).
* *Les Dialogues tristes* (2007).

## Literatura
* Pierre Michel - J.-F Nivet, *Octave Mirbeau, l'imprécateur au cœur fidèle*, Paris, Séguier, 1990.
* Pierre Michel, ''Les Combats d'Octave Mirbeau'', Presses de l'Université de Besançon, 1995. .
* Samuel Lair, *Mirbeau et le mythe de la nature*, Rennes, 2004.
* Robert Ziegler, *The Nothing Machine – The Fiction of Octave Mirbeau*, Amsterdam, Rodopi, 2007.
* *Cahiers Octave Mirbeau*, Angers, n° 1-20, 1994-2013.

## Vanjske veze

* Société Octave Mirbeau
* Blog Octave Mirbeau
* ''Dictionnaire Octave Mirbeau''
* Octave Mirbeau, Éditions du Boucher